El text parla sobre el tema Biblioteconomia?
El 2006, la Unió Astronòmica Internacional (UAI) definí «planeta» com un cos en òrbita al voltant del Sol que és prou gran per assolir l'equilibri hidroestàtic i haver aclarit d'altres cossos la seva òrbita. Un objecte en equilibri hidroestàtic és aquell que és prou gran perquè la seva gravetat hagi superat la seva rigidesa interna, i per tant, s'hagi relaxat fins a aconseguir una forma arrodonida el·lipsoïdal. El sentit d'haver aclarit d'altres cossos la seva òrbita vol dir que té prou massa perquè la seva gravitació controli les òrbites de tots els objectes propers. Segons la definició de UAI, hi ha vuit planetes en el sistema solar. Aquests objectes en òrbita al voltant del Sol que han aconseguit l'equilibri hidroestàtic però que no han netejat la seva òrbita d'altres cossos s'anomenen planetes nans i la resta s'anomenen cossos menors del sistema solar. A més, el Sol mateix i una dotzena de satèl·lits naturals són prou massius per haver adquirit l'equilibri hidroestàtic. A part del Sol, aquests objectes s'inclouen en el terme objectes de massa planetària o planemo. Tots els objectes de massa planetària coneguts al Sistema Solar, així com el Sol, es troben en la següent llista, amb una mostra dels objectes més grans la forma dels quals encara no s'ha determinat acuradament. Les característiques orbitals del Sol estan en relació al centre galàctic. Els altres objectes es troben en ordre de distància respecte del Sol.
No.